CELEX: 32011R0428
Language: fi
Date: 2011-04-27 00:00:00
Title: Komission asetus (EU) N:o 428/2011, annettu 27 päivänä huhtikuuta 2011 , tiettyjen tavaroiden luokittelusta yhdistettyyn nimikkeistöön

3.5.2011   
            
            
               FI
            
            
               Euroopan unionin virallinen lehti
            
            
               L 113/6
            
         KOMISSION ASETUS (EU) N:o 428/2011,
   annettu 27 päivänä huhtikuuta 2011,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tullikoodeksikomitea ei ole antanut lausuntoa puheenjohtajansa asettamassa määräajassa,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä huhtikuuta 2011.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Sylinterin muotoinen paristokäyttöinen laite, jonka korkeus on noin 21 cm, läpimitta 9 cm ja paino noin 310 g (ns. aerosoliannostelija) ja joka on erityisesti suunniteltu käytettäväksi yhdessä vaihdettavan aerosolitölkin kanssa.
                              Laitteessa on
                              
                                          —
                                       
                                       
                                          sähkömekaaninen järjestelmä, jolla aktivoidaan aerosolitölkin sumutusmekanismi,
                                       
                                    
                                          —
                                       
                                       
                                          anturi ja painikkeet, joilla aktivoidaan sähkömekaaninen järjestelmä, ja
                                       
                                    
                                          —
                                       
                                       
                                          muovikotelo, jossa on aukko, joka mahdollistaa aerosolin annostelun sähkömekaanisen järjestelmän ollessa aktivoitu.
                                       
                                    Kun laite on varustettu aerosolitölkillä, sillä voidaan raikastaa ilmaa rajatulla alueella rakennuksen sisällä tuoksua levittämällä joko siten, että anturi havaitsee henkilön läsnäolon, tai etukäteen asetetuin säännöllisin määräajoin.
                           
                        
               
                  8509 80 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 85 ryhmän 3 huomautuksen b alakohdan ja CN-koodien 8509 ja 8509 80 00 nimiketekstien mukaisesti.
                  Koska itse laitteella ei ruiskuteta, hajoteta eikä sumuteta vaan ainoastaan aktivoidaan aerosolitölkin sumutusmekanismi, luokittelu nimikkeeseen 8424 ei tule kyseeseen.
                  Laite on sähkömekaaninen laite, jossa on nimikkeeseen 8509 kuuluva yhteenrakennettu moottori, jollaisia käytetään yleisesti talouskoneissa ja -laitteissa.
                  Sen vuoksi se on luokiteltava CN-koodiin 8509 80 00.
               
            
                  
                              2.
                           
                           
                              Vähittäismyyntipakkauksessa oleva sarja, jossa on
                              
                                          —
                                       
                                       
                                          sähkömekaaninen laite (ns. aerosoliannostelija), ja
                                       
                                    
                                          —
                                       
                                       
                                          vaihdettava aerosolitölkki.
                                       
                                    Aerosoliannostelija on sylinterin muotoinen paristokäyttöinen laite, jonka korkeus on noin 21 cm, läpimitta 9 cm ja paino noin 310 g ja jossa on
                              
                                          —
                                       
                                       
                                          sähkömekaaninen järjestelmä, jolla aktivoidaan aerosolitölkin sumutusmekanismi,
                                       
                                    
                                          —
                                       
                                       
                                          anturi ja painikkeet, joilla aktivoidaan sähkömekaaninen järjestelmä, ja
                                       
                                    
                                          —
                                       
                                       
                                          muovikotelo, jossa on aukko, joka mahdollistaa aerosolin sumuttamisen sähkömekaanisen järjestelmän ollessa aktivoitu.
                                       
                                    Aerosolitölkissä on CN-koodiin 3307 49 00 kuuluvaa huoneilman raikastamiseen tarkoitettua hajustettua valmistetta.
                              Kun aerosolisumutin on varustettu aerosolitölkillä, sillä voidaan raikastaa ilmaa rajatulla alueella rakennuksen sisällä tuoksua levittämällä joko siten, että anturi havaitsee henkilön läsnäolon, tai etukäteen asetetuin säännöllisin määräajoin.
                              Aerosolitölkki on kertakulutustavara, joka voidaan sen tyhjennyttyä vaihtaa toiseen samansuuruiseen aerosolitölkkiin.
                           
                        
               
                  8509 80 00
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä 85 ryhmän 3 huomautuksen b alakohdan ja CN-koodien 8509 ja 8509 80 00 nimiketekstien mukaisesti.
                  Sarjalle sen ominaisen luonteen antava osa on aerosoliannostelija, koska sitä käytetään pysyvästi, kun taas aerosolitölkki on vaihdettava sen tyhjennyttyä.
                  Koska itse laitteella ei ruiskuteta, hajoteta eikä sumuteta vaan ainoastaan aktivoidaan aerosolitölkin sumutusmekanismi, luokittelu nimikkeeseen 8424 ei tule kyseeseen.
                  Laite on sähkömekaaninen laite, jossa on nimikkeeseen 8509 kuuluva yhteenrakennettu moottori, jollaisia käytetään yleisesti talouskoneissa ja -laitteissa.
                  Sen vuoksi sarja on luokiteltava CN-koodiin 8509 80 00.